Crêpes suzette | rooi roseCrêpes suzette | rooi rose
Hierdie pannekoeke is vol sitrusgeure. Crêpes Suzette is ’n klassieke Franse nagereg wat die toets van tyd deurstaan het. Koop klaarbereide pannekoeke by Woolworths as pannekoekbak na te veel werk klink. Die pannekoekies word tafel toe gebring terwyl die likeur of brandewyn nog brand (flambé) – ’n oulike partytjietruuk as jy gaste wil beïndruk. Wees net versigtig.
180 ml (¾ k) koekmeel
5 ml (1 t) versiersuiker
310 ml (1¼ k) melk
20 ml (1 e + 1 t) gesmelte botter + ekstra
fyn gerasperde skil van 2 lemoene
60 ml (¼ k) heuning
sap van 5 lemoene
sap van 1 klein suurlemoen
60 ml (¼ k) botter, in blokkies gesny
60 ml (¼ k) Cointreau (of gebruik brandewyn, dis goedkoper)
1 Sif die meel, versiersuiker en sout saam. Maak ’n holte in die middel en gooi die eier en melk geleidelik daarin en roer deurentyd tot die beslag glad is. (Gooi die beslag deur ’n sif as daar klonte is.)
2 Meng die gesmelte botter en lemoenskil by. Laat staan vir minstens 15 min.
3 Verhit ’n 18 cm-pannetjie oor matige hitte en smelt ’n klontjie ekstra botter daarin. Skep genoeg van die beslag in die pannetjie om ’n dun pannekoek te maak en hou die pan skuins sodat die beslag oral in die pan loop. Bak vir sowat 1 min. of tot goudbruin. Draai die pannekoek om en bak vir nog 30 sek. tot goudbruin en gaar. Hou eenkant en herhaal met die res van die beslag.
4 Sous: Verhit die heuning vir 3 min. in ’n pan oor matige hitte tot ’n donker goudbruin kleur. Haal van die hitte af en meng die lemoensap, suurlemoensap en botter by. Sit terug op die hitte en laat prut. Voeg die Cointreau by.
5 Vou die pannekoeke in kwarte en sit in die pan met die stroop om warm te word. Skep van die stroop oor die crêpes.
6 Verhit die brandewyn in ’n kastrolletjie oor lae hitte. Steek versigtig met ’n vuurhoutjie aan die brand en gooi oor die pan met crêpes. Wag tot die brandewyn uitgebrand het en sit onmiddellik voor.
Gort-en-Koeskoes-slaai met Geroosterde Lemoenslaaisous
Kyk net so ’n slimkop-Instant Pot® – en boonop...
Geroosterde varklende met oosterse pamoenkoekies
Harry en Meghan deel foto’s van hul troue vir hul eerste herdenking
Hoe om ’n slaapdagboek te hou vir ’n beter nagrus